По-късно се присъединява към ВМОРО и взима активно участие в Илинденско-Преображенското въстание като войвода на загорицката чета. Участва в превземането на Невеска и Клисура. В 1904 година е заловен и осъден на три години. През пролетта на 1907 година е освободен и отново се захваща с революционна дейност. Загива в 1908 година в сражение с гръцки андарти при Горничево или в последното сражение преди Хуриета с турци при Емборе.